Komisijos reglamentas (EB) Nr. 1406/98
1998 m. liepos 1 d.
panaikinantis Tarybos reglamento (EB) Nr. 703/98, sustabdančio tam tikras nuolaidas, nustatytas Reglamentu (EB) Nr. 3066/95, nustatančiu tam tikras nuolaidas Bendrijos tarifinių kvotų tam tikriems žemės ūkio produktams forma ir kaip autonominę pereinamojo laikotarpio priemonę numatantį tam tikrų žemės ūkio nuolaidų, numatytų Europos sutartyse, koregavimą siekiant atsižvelgti į Žemės ūkio susitarimą, sudarytą Urugvajaus raundo Daugiašalėse prekybos derybose, 1 straipsnyje nurodytas priemones
EUROPOS KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. kovo 17 d. Tarybos reglamentą (EB) Nr. 703/98, sustabdantį tam tikras nuolaidas, nustatytas Reglamentu (EB) Nr. 3066/95, nustatančiu tam tikras nuolaidas Bendrijos tarifinių kvotų tam tikriems žemės ūkio produktams forma ir kaip autonominę pereinamojo laikotarpio priemonę numatantį tam tikrų žemės ūkio nuolaidų, numatytų Europos sutartyse, koregavimą siekiant atsižvelgti į Žemės ūkio susitarimą, sudarytą Urugvajaus raundo Daugiašalėse prekybos derybose [1], ypač į jo 2 straipsnį,
kadangi Tarybos reglamentas (EB) Nr. 3066/95 [2], su paskutiniais pakeitimais, padarytais Reglamentu (EB) Nr. 1595/97 [3], tam tikras nuolaidas Bendrijos tarifinių kvotų tam tikriems žemės ūkio produktams forma ir kaip autonominę pereinamojo laikotarpio priemonę numatantį tam tikrų žemės ūkio nuolaidų, numatytų Europos sutartyse, koregavimą siekiant atsižvelgti į Žemės ūkio susitarimą, sudarytą Urugvajaus raundo Daugiašalėse prekybos derybose;
kadangi, siekiant apsaugoti Bendrijos prekybos interesus, kai Čekijos Respublika vienašališkai padidino kai kurių Bendrijos kilmės žemės ūkio produktų importo muitus, Reglamentu (EB) Nr. 703/98 savarankiškai lygiaverčiu būdu sustabdytos tam tikros Reglamente (EB) Nr. 3066/95 išdėstytos lengvatos;
kadangi dabar Čekijos Respublika panaikino kai kurių žemės ūkio produktų importo muitus, atkurdama abipusiškumo tvarką;
kadangi šiame reglamente numatytos priemonės atitinka atitinkamų vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 703/98 1 straipsnyje nurodytos priemonės panaikinamos.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. liepos 1 d.